Ekikangabwa kibuutikidde abatuuze b’okukyalo Kikubankima ekisangibwa mu Mukono municipality, maama agambibwa okuba n’ekikyamu ku bwongo bw’akakkanye ku baana be n’abatemula mu ntiisa.
Constance Nankya akwatiddwa era kati atemeza mabega wa mitayimbwa, ng’ateeberezebwa okutta abaana be okuli Shaban Kamoga myaka 6 ne Ramadhan Lubega myaka 3 n’omuto Shardrack Kasozi mwaka 1, ng’ono yasimattuse n’ebisago.
Okusinziira ku kitaawe w’abaana bano Musa Kamya mu kwaziirana ategeezezza, nti yakomyewo akawungeezi k’olunaku olw’eggulo ku ssawa ng’emu n’ekitundu kyokka omukyala n’agaana okumuggulira n’amusuulira ebisumuluzo era n’amusaba okweggulira.
Wabula Kamya olwagguddewo yagudde ku mirambo gy’abaana nga giri mi bitaba by’omusaayi.
Omutuuze omu ategerekeseeko limu lya Damalie era nga mukwano gwa Family eno, agamba nti omukyala ono yafuna ebirowoozo ebikyamu, okuva lweyatandika okuteebereza bba nti yandiba ng’alina abakyala abalala.
Omumyuuka w’Omwogezi wa police mu Kampala nemiriraano Luke Oweyisigire agambye nti okunoonyereza kutandise, kyokka emirambo gy’abaana gitwaaliddwa mu ggwanika ly’eddwaliro e Mulago.
lug_Latn lug_Latn lug_Latn lug_Latn lug_Latn lug_Latn